Modul 7 Fattigdom i Danmark

Materialer: Sociologiens kernestof s. 153-157 + artiklen Børnefattigdommen er akut.

På timen anvendes filen empiri fattigdom

I skal i de to timer lave et lille miniprojekt om fattigdom og ulighed i Danmark.

På baggrund af lektien og filen ”empiri fattigdom” på lectio skal I opstille mindst 2 problemstillinger (formuleret som hv-spørgsmål), der dækker det centrale i lektien. De to problemstillinger skal være på henholdsvis et undersøgende og et diskuterende niveau.

Start derfor med hurtigt at snakke om artiklen fra lektien og skim empirien i filen på lectio.

Opstil herefter problemstillingerne – husk de skal være centrale og dækkende for materialet, så de skal også være overordnede.

Derefter besvarer I problemstillingerne i stikordsform, men husk at fremhæve præcis taldokumentation fra de kvantitative data og citater fra artiklerne og anvend relevant faglig viden til at uddybe, forklare, diskutere mm. Her skal I trække på og anvende al jeres faglige viden.

Tilfældige grupper á 3. Hver gruppe skal skrive deres besvarelse ned (inkl. problemstillinger) i stikordsform og/eller enkeltstående sætninger.

I timen på torsdag kommer alle til at præsentere hele besvarelsen alene – jeg forventer, at præsentationen varer mellem 5 og 10 minutter.